**ANTIGONA JEANA ANOUILHA**

|  |  |  |
| --- | --- | --- |
| **CITAT/GALSNOGOVORNIK** | **“Tragedija je čista. Ona smiruje, pobuđuje pouzdanje. U drami njene iskrice nade dovode do toga da smrt postaje strašna kao nesretni slučaj. U**  **tragediji je čovjek miran. Svi su, zapravo, nevini. To što u njoj ima jedan koji ubija, a drugi koji je ubijen, samo je pitanje podjele uloga. U drami se čovjek**  **koprca, jer se nada da će se izvući. Drama je niska, utilitarna. Tragedija je bezrazložna. Ona je za kraljeve. I, napokon, u njoj čovjek nema više što**  **pokušavati.”** | |
| **FORMA** | * **Tragedija:** * **Crni komad praizvedba za vrijeme njemačke okupacije** | |
| **TEMA** | **Sukob osobne savjesti i morala s jedne i službene politike s druge strane,**  **dešavaju se od pamtivijeka sve do danas na svim meridijanima i paralelama** | |
| **DRŽAVA** | * **Francuska književnost kasnoga modernizma** | |
| **SADRŽAJ** | * **Komad započinje prologom eksplicitnim predočenjem osnovnih obilježja likova nakon čije se pojave pozornica prazni i započinju zbivanja tragedije** * **Dojilja presreće Antigonu koja se krišom vraća u palaču no Antigona umiri njezine strepnje.** * **Sestru Izmeni izvijesti da namjerava protivno Kreontovoj odluci pokopati brata Polinika, neprijatelja Tebe, poginula u bratoubilačkom ratu protiv Eteokla i ostavljena da trune bez obrednog čina.** * **Svom zaručniku kaže kako se ne može za njega udati.** * **Izmena sazna da je Antigona već pokušala pokopati brata premda je za taj čin čeka pogubljenje.** * **Stražar priopćuje Kreontu da kako je netko Polinikov leš prekrio pepelom no vladar želi izbjeći skandal.** * **Na pozornicu stiže kor koji niže razmatranja o tragediji koja slijedi.** * **Stražari privode Antigonu našavši je kako završava započeti naum.** * **Kreont ju iznenađen zatiče okovanu, pokušava zataškati to što je učinila, no djevojka tvrdoglavo navješćuje da će ustrajati .** * **Rasprava se između njih ne vodi oko prevlasti božanske ili ljudske pravde, nego oko pitanja osobne slobode i kompromisa državnog reda.** * **Stiže Izmena koja želi preuzeti dio mučeništva navješćujući kako će ona nastaviti sestrino djelo.** * **Kreont poziva stražu koja ga upozorava na Hemonovu srdžbu.** * **Glasnik opisuje smrt dvoje mladih ni ne znajući više, kao što izravno kaže, zašto umiru.** * **Antigona se objesila umjesto da dočeka da je živu zakopaju, Hemon se baci na vlastiti mač, Euridika se također ubila.** * **Kreont ostaje sam sa svojim pažem, spremajući se u državni Savjet, a straža nastavlja kartašku igru** | |
| **POSTUPCI** | * **METATEATARSKI POSTUPAK: slijedi naizgled slijed Sofoklovih događaja, ali tvori likove koji kao lutke moraju odigrati jednom ustrojene uloge svjesne neizbježne kobi** * **NAMJERNI ANAKRONIZMI: straža je u crnim kaputima, oboružana revolverima, Kreont odjeven u frak – intenzivira se slika svijeta koje su napustili bogovi** * **NATURALIZAM I REALIZAM: nazočne su eksplicitne i brutalne scene** | |
| **KARAKTERIZACIJA** | * **ANTIGONA: hrabra, dosljedan, uporna, svojeglava, zalaže se za pravo na svoj izbor i učiniti to svetim, bori se protiv konformizma, licemjerja, želi „očistiti“ pravilnom odlukom mračnu obiteljsku povijest, gadi joj se Kreont zato što ga politički kompromisi dovode do napuštanja svega vrijednoga u čovjeku, zagovara čistu savjest pa i po cijenu samoće** * **KREONT: nečovječan, licemjeran, gubi svoju ljudskost, želi zataškati Antigonin pothvat, bešćutan, ciničan, smatra da mu pripada pravo na prijestolje, potpuno slijep na sve što je ljudsko** | |
| **PITANJA KOJA DJELO PROPITUJE** | * **Antigonina pobuna nije toliko apel protiv arbitrarnih i represivnih ljudskih zakona u ime transcedetalno ovjerene vječnosti, nego je to više želja da se osobnom slobodnom odlukom koliko god ona bila apsurda sa stajališta razuma, otrese od perpetuiranih zločina, mračne obiteljske povijesti i licemjerja budućnosti, osigurane pritiskom na kolektivni politički cinizam** * **Želi sakralizirati uzvišeni trenutak izbora nasuprot lagodi svakodnevice koja teče** * **Lišen težine onostranoga i uporišta u jasnim političkim načelima Kreont napominje Antigoni da su se tijela dvojice braće pomiješala, implicirajući kako su od njih ostala tek puka imena heroja i izdajice kojima valja manipulirati** * **Komad se odvija kao retoričko nadmetanje, u kojem riječi poput sreće u koju Kreont poziva Antigonu ili pak odrješitog „ne“ kojim mu ona uzvraća tvore ključna mjesta dramskog obrata i znamenja njihovih oprečnih stajališta** * **U Anouilhovim djelima prevladavaju mračni tonovi, naglašeni pesimizam i zgađenost nad licemjernim moralom građanskoga društva te spoznaja o apsurdnosti ljudske egzistencije. Uspio je sažeti naturalizam i realizam u novu formu, koja bi se najtočnije mogla nazvati «teatralizmom».** * **U svojim «crnim djelima» (Putnik bez prtljage, Euridika, Antigona, Ševa) razvio je osebujno vlastito poimanje odnosa između dobra i zla, osobito se zanimajući za sudbine onih buntovnika koji se, poput Antigone, suprotstavljaju svijetu i njegovu nehumanu poretku te i po cijenu života odbijaju prihvaćanje neljudskih normi.** | |
| **PAŽ/POBOČNIK** | **Anouilhov Paž, koji stalno prati Kreonta, pretvoren je u Pobočnika. Redatelj smatra da je Paž (dječak) sasvim nepotrebna simbolika koja aludira na moguću Kreontovu spolnu izopačenost, čime se krutost vlasti pretvara u posljedicu određenoga mentalnoga sklopa koji s vlašću ima mnogo manje veze nego što je ima čista, ordinarna bešćutnost i sljepilo na sve što je ljudsko.** | |
| **PITANJE KORA u nekim izvedbama** | **Ne želeći da se po pozornici šeta posve suvišno tijelo Kora, redatelj je odlučio tu ulogu povjeriti razglasu. Vjerojatno bi tako postupio i sam Anouilh da mu je u doba nastanka djela bilo dostupno takvo tehničko pomagalo** | |
| **SOFOKLO** | | **ANOUILHA** |
| **Antička Grčka: U legendarnoj Tebi, kralj je imao apsolutnu moć. Vladari su u konstantnoj opasnosti od pokušaja ubojstva i puča.** | | **1940-e: Francusku je okupirala nacistička**  **Njemačka. Postavljena je marionetska vlada. Pokret otpora se formirao kako bi oslobodio zemlju od nacista i njihovih suradnika.**  **Danas: Francuska je stabilna demokracija** |
| **Antička Grčka: Žene su imale podčinjen položaj**  **u društvu. Imale su svoje zasebne prostorije u kući. Očekivalo se da slušaju naredbe svojih očeva ili muževa. Nisu imale pravo glasa** | | **1940-e: Iako muškarci čine 90% pokreta otpora, žene im pomažu na što više načina (u borbi, nabavi hrane, u zdravstvu...)**  **Danas: Puno se učinilo na polju ženskih prava,**  **iako se negdje žene još uvijek bore za svoja osnovna prava.** |

**LITERATURA:**

1. **Leksikon svjetske književnosti Djela, Školska knjiga, Zagreb, 2004.**
2. [**https://www.ink.hr/fileadmin/dokumenti/PDF/Antigona\_EdPak.pdf**](https://www.ink.hr/fileadmin/dokumenti/PDF/Antigona_EdPak.pdf)

**PITANJA**

**A1=Predstavi ukratko oba djela prema formi i sadržaju**

**A2=Predstavi Antigonu iz obaju djela i istakni koje su sličnosti, a koje razlike**

**A3=Problematizaciju vodi tako da istakneš razliku u Antigoninim i Kreontovim htijenjima u obama djelima**

**A4=parafraziraj**

**A5=Koja pitanja problematizira Sofoklo, a koja Anouilha**